**แบบฟอร์มการตอบโต้ความเสี่ยงเพื่อสร้างความรอบรู้ด้านสุขภาพ (RRHL)**

**ข้อสรุป :** การจัดการขยะ ในสถานการณ์การระบาดของโรคติดเชื้อไวรัสโคโรนา 2019 (COVID-19) ภายในชุมชน

**ข้อเท็จจริง :** โรคติดเชื้อไวรัสโคโรนา 2019 (COVOD-19) เริ่มมีการระบาดตั้งแต่เดือนธันวาคม 2562 เป็นต้นมา โดยเริ่มที่มณฑลหูเป่ย สาธารณรัฐประชาชนจีน และแพร่ระบาดไปหลายประเทศทั่วโลก ซึ่งปัจจุบัน มีผู้ป่วย ยืนยันมากกว่า 226,302 ราย และเสียชีวิต 9,285 ราย (ข้อมูล ณ วันที่ 20 มีนาคม 2563) โดยติดต่อผ่าน ทางการไอ จาม การสัมผัสโดยตรงกับสารคัดหลั่งของคนหรือสัตว์ที่อาจเป็นแหล่งรังโรค องค์การ  
อนามัยโลกจึงได้ประกาศให้โรคติดเชื้อไวรัสโคโรนา 2019 เป็นภาวะฉุกเฉินทางสาธารณสุขระหว่างประเทศ (Public Health Emergency of International Concern) และแนะนําทุกประเทศให้เร่งรัดการเฝ้าระวัง ป้องกัน และควบคุมโรค สําหรับประเทศไทยมีแนวโน้มพบผู้ป่วยเพิ่มจํานวนมากขึ้นอย่างต่อเนื่อง จึงจำเป็นอย่างยิ่งที่ต้องมีการจัดการด้านอนามัยสิ่งแวดล้อมในสถานที่สาธารณะ และการรักษาสุขวิทยาส่วนบุคคล  
ของประชาชน โดยเฉพาะในประชาชนกลุ่มเสี่ยงจึงมีความสําคัญอย่างยิ่ง เพื่อลดความเสี่ยงของประชาชน  
ทุกคนต่อการสัมผัสเชื้อโรคและป้องกันไม่ให้ประชาชนได้รับผลกระทบต่อสุขภาพ โดยประเทศไทยได้ขอความร่วมมือประชาชนที่เดินทางมาจากพื้นที่ที่มีการระบาดต่อเนื่องของโรค ทั้งภายในและนอกประเทศ  
แยกสังเกตอาการในที่พักอาศัยของตนเอง ในระยะเวลา14 วัน ดั้งนั้นการจัดการอนามัยสิ่งแวดล้อม  
จึงมีความสำคัญอย่างยิ่งโดยเฉพาะในด้านการจัดการขยะของประชาชนกลุ่มเสี่ยงภายในชุมชน

**ผลกระทบ :** จากสถานการณ์การระบาดของโรคติดเชื้อไวรัสโคโรนา 2019 (COVID-19) การจัดการ  
ขยะของประชาชนกลุ่มเสี่ยงภายในชุมชน มีความสำคัญอย่างยิ่งเนื่องจากประชาชนกลุ่มเสี่ยง ส่วนใหญ่  
ยังมีการจัดการขยะไม่ถูกต้องตามหลักการ ขยะส่วนใหญ่ประกอบด้วยขยะที่ปนเปื้อนน้ำมูก น้ำลาย   
สารคัดหลั่ง (เช่น หน้ากากอนามัย กระดาษทิชชู) เป็นขยะที่มีเชื้อโรคปะปนอยู่ในปริมาณหรือมีความเข้มข้น  
ที่สามารถทำให้เกิดโรคได้ ถ้ามีการสัมผัสหรือใกล้ชิดกับขยะนั้น

**ระดับผลกระทบ :**

1. การกระจายของข้อมูล : 4

2. ผลกระทบต่อสุขภาพ : 3

3. ผลกระทบต่อกลุ่มประชาชน : 3

4. ความขัดแย้งของข้อมูล : 2

5. Hot Issues : 4

6. กระทบต่อภาพลักษณ์ขององค์กร : 3

ระดับความเสี่ยง = 19 มีความเสี่ยงมาก

**ข้อแนะนำ** : การจัดการขยะ ในสถานการณ์การระบาดของโรคติดเชื้อไวรัสโคโรนา 2019 (COVID-19) ในชุมชนให้แยกขยะ เป็น 2 ประเภท แล้วใส่ลงถังเพื่อให้องค์กรปกครองส่วนท้องถิ่น เก็บขนนำไปกำจัดต่อไป

- ขยะทั่วไป (เช่น ถุงพลาสติก ภาชนะใส่อาหารแบบใช้ครั้งเดียว ขวด เป็นต้น) ให้เก็บรวบรวมเป็นขยะทั่วไป

- ขยะที่สัมผัสสารคัดหลั่งโดยตรง ได้แก่ ขยะที่ปนเปื้อนน้ำมูก น้ำลาย สารคัดหลั่ง (เช่น หน้ากากอนามัย กระดาษทิชชู) ในแต่ละวันให้เก็บรวบรวมและทำลายเชื้อ โดยใส่ถุงขยะ 2 ชั้น ทำลายเชื้อด้วย  
น้ำยาฟอกขาวแล้วมัดปากถุงให้แน่น นำไปทิ้งรวมกับขยะทั่วไป ภายหลังจัดการขยะ ให้ล้างมือด้วยน้ำและสบู่หรือเจลแอลกอฮอล์ทันที

**หน่วยงานที่ตรวจสอบ :** ศูนย์อนามัยกลุ่มชาติพันธุ์ ชายขอบ และแรงงานข้ามชาติ

**วันที่พบข่าว/เหตุการณ์ :** วันที่ 30 มีนาคม 2563

**แหล่งข้อมูลอ้างอิง :**

https://ddc.moph.go.th/viralpneumonia/file/g\_km/km12\_120363.pdf

แนวทางการจัดการด้านสุขอนามัยและด้านอนามัยสิ่งแวดล้อม กรมอนามัย กระทรวงสาธารณสุข

https://www.anamai.moph.go.th/main.php?filename=covid19

คู่มือมาตรการและแนวทางในการดูแลด้านอนามัยสิ่งแวดล้อม ในสถานการณ์การระบาดของโรคติดเชื้อ ไวรัสโคโรนา 2019 (COVID-19) (20/03/2563)

**ผู้จัดทำ :** นางสาวอนงค์ คำตั๋น นักวิชาการสาธารณสุข